Robert Walker นักวาดการ์ตูน ผู้ผันตัวมาเป็นนักต่อสู้ ช่วยเหลือผู้ป่วยโรคเอดส์
ความสำคัญและอิทธิพลของการ์ตูนเห็นได้ง่ายๆจากภาพยนตร์หลายต่อหลายเรื่องที่ฉายอยู่ทั่วโลกในเวลานี้ ไม่ว่าจะเป็น Batman, Hellboy หรือ Ironm
และในรายงานชุด "บุคคลที่ก่อให้เกิดความแตกต่าง" ในวันนี้เรามีเรื่องของนักวาดการ์ตูน Robert Walker มาเล่าให้ฟัง แต่ทุกคนมีสิ่งหนึ่งร่วมกัน นั่นก็คือ การติดเชื้อไวรัส HIV ที่ทำให้เป็นโรคเอดส์ นักวาดการ์ตูนผู้นี้อธิบายว่าที่กลายมาเป็นนักต่อสู้เพื่อการให้ความช่วยเหลือผู้ที่ติดเชื้อโรคเอดส์ก็เพราะเป็นเรื่องใกล้ตัวมาตั้งแต่เด็กๆ ได้เห็นสมาชิกในครอบครัวและผู้ใกล้ชิดติดเชื้อหรือเสียชีวิตเพราะเอดส์มาบ่อยๆ Robert Walker สร้างตัวการ์ตูนขึ้นมา 9 ตัวในหนังสือชื่อ Omen ซึ่งมีทั้งผู้ชายและผู้หญิงเป็นผู้ที่รักเพศเดียวกัน หรือต่างเพศ หรือที่แปลงเพศ พูดง่ายๆ คือคนธรรมดาสามัญจากภูมิหลังหลากหลายทางสังคมและเศรษฐกิจและทั้ง 9 คนติดเชื้อไวรัส HIV ในลักษณะที่ต่างๆกัน ขาบอกว่าที่ทำเช่นนี้ ก็เพราะอยากจะให้ผู้คนตระหนักว่าไม่มีคนกลุ่มใดผูกขาดการติดเชื้อโรคเอดส์ และว่า โรคเอดส์ไม่ใช่โรคของคนผิวดำผิวขาว หรือผู้ที่รักเพศเดียวกัน แต่เป็นโรคของมนุษยชาติที่ขาดความตระหนัก GerryGladstone เจ้าของร้านขายหนังสือการ์ตูน Midtown Comics ในใจกลางนครนิวยอร์ค บอกว่า การ์ตูนที่มีจิตสำนึกทางการเมือง ทางสังคมและให้การศึกษานั้นมีมากทีเดียว เจ้าของร้านขายหนังสือการ์ตูนผู้นี้บอกว่า การ์ตูนมักจะสะท้อนยุคของตน ดูตัวอย่างได้จากSuperman ที่ต่อสู้ภัยในสมัยสงครามโลกครั้งที่สอง และหนึ่งหรือสองปีหลังจากนั้นก็ได้เห็น Captain America ต่อสู้กับ Hitler ผู้นำของพวกนาซีขึ้นหน้าปกหนังสือการ์ตูน กว่าจะมีชื่อเสียงได้ นักวาดการ์ตูน Robert Walker ต้องอาศัยความมานะบากบั่นไม่น้อยโดยเฉพาะอย่างยิ่งในตอน เริ่มแรก เขาเดินทางจากบ้านในรัฐฟลอริด้าไปแสวงหาโชคในนครนิวยอร์คโดยมีเงินติดกระเป๋าเพียง15 ดอลล่าร์ เมื่อไปถึง เขาไปแขวนอยู่ที่สำนักพิมพ์Marvel ซึ่งเป็นผู้พิมพ์หนังสือการ์ตูนรายใหญ่เป็นประจำทุกวันด้วยความหวังว่าสักวันหนึ่งจะมีคนสนใจในงานวาดเขียนของเขา เขาเล่าว่า วันหนึ่งเขาตั้งใจว่า เมื่อประตูลิฟท์เปิดเขาจะแกล้งทำงานวาดเขียนของเขาหลุดจากมือ เพื่อที่คนซึ่งทำงานที่นั่นจะสังเกตเห็นเหตุการณ์เป็นไปตามแผนที่วางไว้ และงานของคุณ Robert ได้รับการตีพิมพ์โดยสำนักพิมพ์Marvel สมความตั้งใจ นักวาดการ์ตูน Robert Walker ค้นคว้าหาข้อมูลสำหรับงานของเขาด้วยการติดต่อสอบถามองค์กรต่างๆ ที่ทำงานเกี่ยวกับโรคเอดส์เพราะตั้งใจว่าจะวาดการ์ตูนของเขาให้ถูกต้องตามความเป็นจริงมากที่สุดเท่าที่จะทำได้